পুলিশ ও স্থানীয় লোকজনের ভাষ্য, আজ বেলা আড়াইটার দিকে যাত্রীবাহী একটি সিএনজিচালিত অটোরিকশা চৌমুহনী থেকে মাইজদীর দিকে আসছিল। অটোরিকশাটি চৌমুহনী-মাইজদী সড়কের গাবুয়া এলাকায় পৌঁছালে বিপরীত দিক থেকে আসা একটি দ্রুতগতির পিকআপ ভ্যানের সঙ্গে মুখোমুখি সংঘর্ষ হয়। এতে অটোরিকশার পাঁচ যাত্রী ও চালক মারাত্মকভাবে আহত হন। স্থানীয় লোকজনের সহায়তায় আহত লোকজনকে উদ্ধার করে নোয়াখালী জেনারেল হাসপাতালে নিলে কর্তব্যরত চিকিৎসক দুই ভাইবোন নাজিফ ও নাজিবাকে মৃত ঘোষণা করেন। পুলিশ জানায়, নিহত দুজনের গ্রামের বাড়ি উপজেলার কাদিরপুর ইউনিয়নের সাহেবের হাট এলাকায়।